《李宰和唐子西芙蓉溪诗索同赋》
宋代·程公许

子西诗律伤於严，掉头沉吟春饮酣。
何曾一字低处著，有似国工精手谈。
千古江山长媚好，水曹依旧清风扫。
只惭次补较非才，更愿乞录依此老。
天涯憔悴一诗穷，溪流泯泯山丛丛。
事须登临作酬赏，剩破酒榼官泥红。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。